Meie trennides saab korraliku füüsilise koormuse ja võimaluse õppida tundma Eesti folkloori ja rahvatantsu, saada selgeks rahvapärimuslike tantsude põhisammud, liikumisskeemi ja olemuse.
#000000
Tantsime nii pärimuslikke kui ka pärimusele tuginevaid uuemaid ja vanemaid lavatantse erinevatelt koreograafidelt, samuti tantsupidude repertuaari.
#000001
Kutsudes meid oma üritusele toetad Eesti rahvakultuuri säilimist.
#000002
1985. aastal jätkas rühmaga Diana Otsing, kelle juhendamisel tegutseti 17 aastat. 1994. aastast jätkas Pääsuke segarühmana, kuid aeg-ajalt tantsiti ka naisrühma tantse.
#000004
2003. aastal sai Pääsukese juhendajaks Katrin Krause ning aktiivselt tegutses juba kaks kollektiivi: sega- ja naisrühm.
#000005
2006. aastal lisandus ka neiduderühm, millest on praeguseks kujunenud noorem naisrühm.
#000006
2009. aastal asus segarühma ja naisrühma juhendama Rauno Zubko. Katrin Krause jätkas tööd noorema naisrühmaga 2014. aasta suve lõpuni.
#000007
2012. aastast on Rauno Zubko seltsi kunstiline juht.
#000009
2015. aastal alustas noorte segarühm Rutiinipeletajad, mis lõpetas tegutsemise 2016. aasta sügisel.
#000011
2016. aasta liitus treener Siim Praats, kelle juhendatavateks said noorem segarühm ja II naisrühm.
#000012
2017 aasta algusest tuli suurem nimede muudatus, kus rühmad hakkasid kandma selle kihelkonna/maakonna nime, kust nende rühma naiste rõivad pärit olid.
#000013
Septembrist 2021 lahkusid seltsist koos juhendaja Anli Ajaga kõik Randveres tegutsenud laste, noorte ja naisrühmad, luues omale eraldiseisva seltsi.
#000016
Esimese tantsuõpetaja au kuulub auväärt Jekaterina Lebedeva`le. Tantsutunnid toimusid kaks korda nädalas Ehitajate Klubis. Repertuaar oli sellel ajal väga värvikas – tantsiti karaktertantse, teiste liiduvabariikide rahvaste tantse ning muidugi ka Kati enda loodud autoritantse. Rühma peamised esinemised olid sellel ajajärgul seotud klubis toimuvate ürituste ja tähtpäevadega, nagu 1. mai, 9. mai, oktoobripühad, ehitajate päev. Pakuti silmailu nii sõdurpoistele sõjaväeosades kui vangidele Patarei vanglas. Samuti toimusid esinemised rahvusvahelisele publikule tolleaegses Interklubis. 80ndate keskel toimus ka 2 reisi: esimene oli seotud Eesti ehitajatele esinemisega Siberis BAMi raudtee ehitusel ja teine reis viis tantsijad Murmanski linna.
#000017
Auväärt eas vanadaam usaldas 1985ndal aastal tantsurühma Diana Otsing`ule, kes oli rühma eesotsas 17 aastat.
#000018
Diana ajal tantsiti rohkem eesti tantse, aga ka Diana enda loodud kauneid autoritantse, millest nii mõnigi jõudis tantsupidude repertuaari.
#000020
90ndate alguses, täpsemalt 19ndal augustil 1991, toimus reis Rootsi. Tantsijad lahkusid Eestist segaste tunnetega ja tulid tagasi juba iseseisvasse Eesti Vabariiki.
#000021
Pääsuke jätkas 1994. aastal tantsimist segarühmana. Tantsukavad koosnesid erinevate maakondade tantsudest ja laulumängudest ning autoritantsudest. Unustuse hõlma ei vajunud ka naisrühma tantsud, mis aegajalt segarühma tantsude vahele sobitati.
#000022
Tallinna Pedagoogikaülikooli koreograafia eriala lõpetanud Katrin ühines Pääsukestega 2003. aasta sügisest. Katrini käe all tegutses Pääsuke nii nais- kui ka segarühmana ning 2005. aastal moodustas Katrin naisrühma kõrvale neiduderühma. Neiduderühmast kasvas välja praegu tegutsev noorem naisrühm.
#000025
Katrin on loonud Pääsukese tantsijatele mitmeid uusi ja huvitavaid, samas ka keerukaid autoritantse. 2007. aastal võitis ta Uute tantsude konkursil naistetantsude kategoorias tantsuga "Ei mina tie meeste meeli" II koha. Samuti oli Pääsukese tantsijatel võimalus osaleda tema poolt loodud folkloorsetes tantsuetendustes “Libasoo” , mida etendati Vabaõhumuuseumis ning “Maailma loomine”, mis toodi lavale Nõmme Kultuurikeskuses.
#000026
Katrin oli 2004. aasta XVII tantsupeo „Las jääda ükski mets...” pealavastaja assistent.
#000027
Alates 2007 aastast on Anli pühendunud ka laste tantsuõpetamisele. Ta on juhendanud Jüri Gümnaasiumis rahvatantsurühmasid, showtantsurühmasid ja Randvere Koolis on tema käe all 4 laste ja 2 noorte rahvatantsurühma, 2 naisrühma ja 1 showtantsurühm "Vikerkaar".
#000029
Anli on end aastate jooksul koolitanud erinevatel kursustel ja 2013 aastal lõpetas ta Rahvatantsujuhtide Kooli.
#000030
Siim on vabakutseline koreograaf ja etenduskunstnik, kes juhendas Pääsukesi alates 2014. aastast.
#000031
Tal on koreograaf-lavastaja magistrikraad Tallinna Ülikooli koreograafia osakonnast ja mitmekülgne kogemus tantsu- ja teatriõpetajana erinevate stiilide ja vanuserühmadega.
#000032
Pääsukeses juhendas ta Muhu ja Kesse naisrühmasid ning aitas ka Viimsi rühmade juures.
#000033